'''Isabella Augusta, Lady Gregory''' (født [[15. marts]] [[1852]], død [[22. maj]] [[1932]]) var en [[Irland|irsk]] [[dramatiker]] og [[folkemindesamler]]. Sammen med [[William Butler Yeats]] og andre var hun med til at grundlægge [[Irish Literary Theatre]] og [[Abbey Theatre]], og hun skrev en række kortere stykker til begge teatre. Lady Gregory udgav også en række bøger med genfortællinger af historier fra den [[irsk mytologi|irske mytologi]]. Skønt hun var født ind i en [[samfundsklasse|klasse]], der normalt støttede det britiske styre, blev hun efterhånden engageret i den kulturelle irske nationalisme, som det ses af hendes værker. Dette var symbolsk for mange af de forandringer, der fandt sted i Irland i løbet af hendes liv.
Folkeminde